Deși nu este un element obligatoriu al inventarului casnic, hotele au totuși un rol esențial mai ales dacă bucătăria este folosită în mod regulat pentru prepararea diverselor feluri de mâncare. Simpla aerisire prin deschiderea ferestrelor nu este suficientă pentru eliminarea aburului, mirosurilor, a fumului și a umidității rezultate din procesul de preparare termică a alimentelor. Astfel, în lipsa unei hote performante, în scurt timp, te vei putea trezi cu mucegai instalat în anumite zone ale bucătăriei, cu mobilierul plin de pelicule lipicioase de grăsime și va trebui să depui eforturi mult mai mari pentru curățenie. În plus, mirosurile de la bucătărie vor ajunge cu siguranță și în restul casei.